32010R0730
L 214/1
SLUŽBENI LIST EUROPSKE UNIJE
13.08.2010.
UREDBA KOMISIJE (EU) br. 730/2010
od 13. kolovoza 2010.
o ispravku Uredbe (EZ) br. 1120/2009 o utvrđivanju detaljnih pravila za provedbu programa jedinstvenih plaćanja predviđenog u glavi III. Uredbe Vijeća (EZ) br. 73/2009 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno njezin članak 142. točku (d),
budući da:
(1)
Drugi podstavak članka 19. stavka 2. Uredbe Komisije (EZ) br. 1120/2009 (2) određuje gornju granicu za dodjelu prava na plaćanje iz nacionalne rezerve poljoprivrednicima u posebnoj situaciji koja treba biti određena kao najveći broj prava na plaćanje koja poljoprivrednik može primiti u skladu s člankom 17. te Uredbe. Međutim, umjesto na taj članak, upućivanje je greškom navedeno na članak 22. te Uredbe. Tu je pogrešku potrebno ispraviti s učinkom od datuma početka primjene Uredbe (EZ) br. 1120/2009.
(2)
Uredbu (EZ) br. 1120/2009 stoga treba na odgovarajući način ispraviti.
(3)
Mjere predviđene ovom Uredbom u skladu su s mišljenjem Upravljačkog odbora za izravna plaćanja,
DONIJELA JE OVU UREDBU:
Članak 1.
U drugom podstavku članka 19. stavka 2. Uredbe (EZ) br. 1120/2009, „članak 22.” zamjenjuje se izrazom „članak 17.”.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. kolovoza 2010.